Jazz (Queen)

Jazz je 7. studijski album britanske rock grupe Queen, izdan 10. novembra 1978. godine.Ovo je prvi album sniman izvan UK, u studijima "Mountain Studios" u Montreuxu, Švicarska i Super Bear u Nici, Francuska. Album je uz grupu producirao Roy Thomas Baker, nakon albuma A Night at the Opera i trogodišnje pauze u radu s grupom Queen.

Na albumu su zastupljeni različiti muzički stilovi, kao na primjer disco funk ("Fun It"), hard rock ("Dead On Time") ili country stil ("Fat Bottomed Girls"). Album je dostigao 6. mjesto na američkoj top-listi Billboard 200. Zanimljivo je da iako je album po tome nazvan niti jedna pjesma na albumu nije napisana u jazz stilu.

 Popis pjesama 
 "Mustapha" (Mercury) – 3:01
 "Fat Bottomed Girls" (May) – 4:16
 "Jealousy" (Mercury) – 3:13
 "Bicycle Race" (Mercury) – 3:01
 "If You Can't Beat Them" (Deacon) – 4:15
 "Let Me Entertain You" (Mercury) – 3:01
 "Dead on Time" (May) – 3:23
 "In Only Seven Days" (Deacon) – 2:30
 "Dreamer's Ball" (May) – 3:30
 "Fun It" (Taylor) – 3:29
 "Leaving Home Ain't Easy" (May) – 3:15
 "Don't Stop Me Now" (Mercury) – 3:29
 "More of that Jazz" (Taylor) – 4:16
 "Fat Bottomed Girls" (1991 Remiks Briana Maloufa) - 4:22
 "Bicycle Race" (1991 Remiks Juniora Vasqueza) - 4:59

Pjesme 14. i 15. objavljene su na CD izdanju "Hollywood Recordsa" iz 1991. godine.

 Pjesme 
 Mustapha (Mercury) – Tekst pjesma se sastoji od riječi na engleskom, arapskom i perzijskom jeziku te jednog broja vjerovatno izmišljenih riječi. Neke od razumljivih riječi koje se spominju u pjesmi su: "Mustapha", "Ibrahim" i fraze "Allah, Allah, Allah will pray for you", "salaam alaykum" i "alaykum salaam". Pjesma je objavljena kao singl 1979. godine u Boliviji, Njemačkoj, Španiji i Jugoslaviji. Nastupe uživo, kao što je performans Live Killers, Mercury je često započinjao riječima ove pjesme "Allah will pray for you" te nastavljao "Mama, just killed a man..." (Bohemian Rhapsody). Ponekad je grupa pjesmu izvela u potpunosti pri čemu je Freddie svirao klavir.
 Fat Bottomed Girls (May) – Pjesmu je napisao May a vodeće vokale otpjevali su Freddie i May a pjesma na ironičan način prikazuje seksualnu orijentaciju pjevača Freddija Mercuryja. Objavljena je 1981. godine na kompilaciji "Greatest Hits" i 1997. godine na kompilaciji "Queen Rocks".
 Jealousy (Mercury) - Sve vokale otpjevao je Freddie Mercury. Pjesma je objavljena kao singl 1979. godine u SAD-u, Kanadi, Brazilu, Novom Zelandu i SSSR-u.
 Bicycle Race (Mercury) - Pjesma je objavljena kao singl 13. oktobra 1978. godine. Prilikom promocije singla grupa je na pozornici organizovala utrku 56 golih djevojaka na biciklima i to su snimili kao muzički spot. Spot je zabranjen. Pjesma je objavljena na kompilaciji "Greatest Hits" iz 1981. godine.
 If You Can't Beat Them (Deacon) - Hard rock pjesma koju je napisao Deacon. May je odsvirao sve dionice na gitari uključujući solo u trajanju od preko dvije minute, što je jedno od najdužih soliranja na gitari u nekoj od pjesama grupe "Queen".
 Let Me Entertain You (Mercury) - Mercury je naslov pjesme "(Dopustite mi da vas zabavim)" uputio direktno publici. Riječima "We'll sing to you in Japanese" ("Pjevat ćemo vam na japanskom") upućuje na Mayovu pjesmu "Teo Torriatte (Let Us Cling Together)" objavljenu 1976. godine na albumu "A Day at the Races". Dionica na gitari ponovno je iskorištena u pjesmi "The Hitman" koja je objavljena na albumu Innuendo iz 1991. godine.
 Dead on Time (May) - Jedna od Heavy metal pjesama grupe na kojoj May brzo i agresivno svira svoju gitaru, kao i Taylor bubnjeve. Sastav nikada pjesmu nije izveo uživo, ali je May tokom turneje za album odsvirao dio pjesme dok je solirao na gitari. "Dead on Time" podsjeća na "Keep Yourself Alive" s prvog albuma, čak se i pojavljajuju te riječi na kraju pjesme, prethodeći Mercuryjevom urlanju "You're dead!"
 In Only Seven Days (Deacon) - Deaconova pjesma koja podsjeća na njegovu prethodnu "Spread Your Wings". Deacon je odsvirao dionice na električnoj i akustičnoj gitari.
 Dreamer's Ball (May) - Pjesma je posvećena Elvisu Presleyu koji je umro prethodne godine. Aranžman za koncertnu verziju pjesme u potpunosti je drugačiji, s Mayovim i Taylorovim vokalima.
 Fun It (Taylor) - Pjesma s elementima funk i disco muzike. Uz Mercuryja pjeva i Taylor, koji je odsvirao sve instrumente.
 Leaving Home Ain't Easy (May) - Mayova balada koju je i otpjevao.
 Don't Stop Me Now (Mercury) - Jedna od najpoznatijih pjesama grupe ‘’Queen’’. Objavljena je kao singl 26. januara 1979. godine i dospjela je na deveto mjesto singlova u Velikoj Britaniji. 1981. godine objavljena je na kompilaciji "Greatest Hits".
 More of that Jazz (Taylor) - Taylorova hard-rock pjesma s gorkim komentarima o trenutnoj društvenoj situaciji. Taylor je otpjevao i odsvirao gotovo sve instrumente. Na kraju su upotrijebljeni djelovi pjesama s ovog albuma: "Dead on Time", "Bicycle Race", "Mustapha", "If You Can't Beat Them", "Fun It" i "Fat Bottomed Girls".

 Top-lista albuma 

DržavaTop-listaProdaja Najviša pozicijaSedmicaTiražBroj prodatih primjeraka  Portugal1  Francuska7 Zlatni 176.300 UK2 Zlatni100.000Holandija3  Njemačka5 Zlatni 250.000Norveška6  Švedska6  USA617Platinasti1.000.000Austrija8 Zlatni 25.000Švicarska Platinasti 50.000
 Reference 

 Vanjski linkovi 

 Službena web stranica grupe Queen: Diskografija

Kategorija:Queen
Kategorija:Albumi Queena
Kategorija:Albumi iz 1978.